**УВАЖАЕМИ ДАМИ И ГОСПОДА ПЧЕЛАРИ,**

**Позволете ми най – сърдечно да ВИ поздравя с най-светлия и най-хубав Ваш празник!**

**В Българския народен календар, денят на великомъченик Прокопий е популярен като летният празник на пчеларите. Затова го наричат още свети Прокопий Пчелар. Празнува се в чест на пчелите и техния закрилник св. Прокопий.**

**В народната вяра пчелите са посредници между видимия и невидимия свят и помощници на Бога. Благословени са да създават мед. Дори и злите сили не им пакостят, заради любимата си храна. Затова болестите, злосторните същества, орисниците, вилите и самодивите биват умилостивявани с мед или медени питки.**

**С удоволствие отправям моите и на колегите ми искрени, топли и приятелски пожелания към всички Вас, които ни осигурявате този божествен дар.**

**Пожелаваме Ви да сте здрави, сърцати и благословени!**

**Нека да е светъл празникът Ви, да са пълни кошерите Ви, да са силни пчелните Ви семейства и да бъдат благословени плодовете на труда Ви!**

**ЛИДИЯ СТАНКОВА**

**Директор ОД „Земеделие”**